*APSTIPRINĀTS:*

*ar iepirkuma komisijas*

*2022.gada 15.augusta 3.sēdes protokolu*

**„Dobeles stacijas centralizācijas sistēmas modernizācija” (iepirkuma Id.Nr. LDZ 2022/33-SPAV)**

**SKAIDROJUMS Nr.2**

|  |  |
| --- | --- |
| ***Jautājums*** | ***Atbilde*** |
| 1.Vai būs pieņemams piedāvāt riteņu detektoru, kas arī tiek izmantots Latvijas dzelzceļā, bet ar citu temperatūras diapazonu, piemēram, -40 līdz +85 ºC?  | Skaidrojam, ka ir atļauts piedāvāt tādus riteņu detektorus, kuri šobrīd jau tiek ekspluatēti uz VAS “Latvijas dzelzceļš” infrastruktūras, t.sk. ar darba temperatūras diapazonu no -40 līdz +85 ºC. |
| 2.Vai pārmijai ir nepieciešams nomainīt visus esošos darbības/ kontroles stieņus un to saisteņus, vai ir atļauts izmantot esošos, ja tas būs piemērojams jaunai uzstādīšanai? | Skaidrojam, ka projekta realizācijas gaitā uzņēmējam jāpiegādā un jāuzstāda pilns vilktņu un saisteņu komplekts katrai pārmiju pārvedai, kas nepieciešams pārmiju elektropiedziņas pieslēgšanai. |
| 3.Vai atļauts izmantot esošus vai jaunus koka gulšņus pārmijas piedziņas stiprināšanai pie sliedēm? | Informējam, ka pārmiju elektropiedziņu stiprināšanai ir iespējams izmantot esošus vai jaunus pārmiju pārvedu koka gulšņus. Vienlaicīgi norādām, ka piedziņas stiprinājumam pie koka gulšņiem jābūt drošam un tam jānodrošina piedziņas stingra fiksācija, t.sk. ilgstošās ekspluatācijas apstākļos. |
| 4.Vai ir atļauts urbt jaunus urbumus pārmijas asmeņos jaunu darbības un kontroles stieņu savienošanai? | Informējam, ka jauno caurumu urbšana pārmiju asmeņos ir aizliegta. Pārmiju elektropiedziņu pieslēgšanai paredzēts izmantot esošās atveres pārmiju asmeņos – 4 gab. katrā asmenī. |
| 5.Vai ir iespējams ar atsevišķo pieprasījumu pieprasīt esošo pārmiju un esošo urbumu pārmijas asmeņos detalizētus rasējumus? | Informējam, ka piedāvājuma sagatavošanas stadijā esošo pārmiju pārvedu detalizēto rasējumu izsniegšana pretendentiem nav paredzēta. Esošo pārmiju pārvedu apskatei un novērtēšanai piedāvājam pieteikties objekta apskatei saskaņā ar nolikuma 1.10.7.punkta nosacījumiem.  |
| 1. Lūdzam sniegt sīkākas prasības funkcijai 4.7.6. Vadības komandas. -  automātiska maršruta iestatīšana.
 | Informējam, ka funkcija “Automātiskā maršruta iestatīšana”, kura ir minēta Nolikuma 2.pielikuma 4.7.6.punktā, projektā nav jārealizē. Vienlaicīgi norādām, ka jāparedz šīs funkcijas realizācijas iespēja, veicot mikroprocesoru centralizācijas sistēmas vēlāko modernizāciju, t.i. ieslēdzot staciju dispečeru centralizācijā (atbilstoši Nolikuma 2.pielikuma 4.3.punkta nosacījumiem). |
| 1. Lūdzam izsniegt VAS “Latvijas Dzelzceļš” nosacījumus, lai vienotos par VAS “Latvijas Dzelzceļš” iepriekš neizmantota elektropiedziņu veida uzstādīšanu Dobeles stacijā. Vai jauna veida elektropiedziņai ir nepieciešama iepriekšēja izmēģinājuma darbība “Latvijas Dzelzceļā” ar pozitīvu slēdzienu?
 | Informējam, ka tehniskā piedāvājuma ietvaros pretendents ir tiesīgs piedāvāt pārmiju elektropiedziņas, kuras atbilst Nolikuma 2.pielikuma 5.1.sadaļas prasībām un ir adaptētās pielietošanai uz 1520 mm platuma dzelzceļa pārmiju pārvedām. Jauno pārmiju elektropiedziņu aprobācija (VAS “Latvijas dzelzceļš” „Instrukcijas par signalizācijas, centralizācijas un bloķēšanas (SCB) ierīču izmēģinājuma paraugu ekspluatācijas un pieņemšanas pārbaužu veikšanas kārtību” izpratnē – izmēģinājuma ekspluatācija), ja pārmijas elektropiedziņa iepriekš netika izmantota uz VAS “Latvijas dzelzceļš” infrastruktūras, tiks veikta garantijas perioda laikā. |